The Courtneys

The Courtneys é unha banda canadense de indie rock formada en Vancouver no ano 2010. O grupo está composto por Sydney Koke (baixo e voces), Courtney Loove (guitarra e voces) e Jen Twynn Payne (batería e voces principais).

 Historia 
Sydney Koke e Jen Twynn Payne coñecéronse en Calgary, a súa cidade natal, en 2007. Tras converterse en compañeiras de piso, Twynn Payne comezou a aprender a tocar a batería co seu entón mozo Patrick Flegel. Koke quedou impresionada coas súas habilidades e suxeríulle formar unha banda que se convertería en Puberty, un grupo de post-punk coa guitarrista Nicole Brunel.

Puberty separouse cando Koke matriculouse nun programa de doutoramento en neurociencia na Universidade de Duke. Twynn Payne trasladouse a Vancouver pouco despois para tocar a batería en Makeout Videotape. Twynn Payne e Loove coñecéronse e formaron un dúo de synth-pop chamado Girls in Love, que se disolveu rapidamente. Koke deixou a universidade e mudouse a Vancouver para comezar unha nova banda con Twynn Payne, que suxeríu contratar a Loove como guitarrista. As tres ensaiaron xuntas durante un verán antes de que Loove se mudase Montreal por mor dun novo traballo. Tras o seu regreso oito meses despois volvéronse máis serias, realizando o seu primeiro concerto oficial en 2011 como The Courtneys no Pat's Pub para a festa de aniversario dun amigo. O nome do grupo e tanto unha homenaxe a Loove ("a membro máis modesta da banda") como a un grupo de "rapazas xeniais" do colexio de primaria de Koke.

O seu primeiro álbum, The Courtneys, ía ser un EP de catro cancións. Foron máis rápido do previsto e gravaron máis material, completando a gravación, a mestura e a masterización en tres días. O disco foi editado a través do selo Hockey Dad Records en 2013 e a súa primeira edición esgotouse rapidamente.

O segundo álbum, The Courtneys II, desenvolveuse durante os seguintes tres anos mentres a banda refinaba a súa forma de compoñer, revisando e refinando cancións a medida que exploraban "o que fai unha estrutura ideal dunha canción". A súa experimentación tamén afectou ao son do disco; audicionaron a seis enxeñeiros de mestura diferentes para o disco, e instruíronos para que o fixesen soar "como Teenage Fanclub en Bandwagonesque". O álbum foi loubado polo seu son; o editor de Rolling Stone Rob Sheffield nomeouno un dos seus mellores álbums de 2017.

Courtney Garvin (o nome real de Loove) trasladouse aos Ánxeles ao redor do ano 2018 e alí formou un novo grupo, chamado Gum Country, co multiinstrumentista Connor Mayer. A banda lanzou o seu álbum de estrea, titulado Somewhere, en 2020. Ese mesmo ano Garvin contraeu COVID-19 persistente e quedou incapacitada para traballar.

 Discografía 
ÁlbumAnoSeloThe Courtneys2013Hockey Dad RecordsThe Courtneys II2017Flying Nun Records

 Notas 

 Véxase tamén 

 Ligazóns externas 

 Páxina oficial

Categoría:Grupos musicais de Vancouver
Categoría:Grupos musicais de indie rock
Categoría:Grupos musicais de indie pop
Categoría:Grupos musicais formados en 2010
Categoría:Bandas de mulleres